**Anexa 1**

**la Anexa 3 la Hotărârea nr. 134 din 16.07.2025**

**IULIE 2025**

**CAIETUL DE SARCINI**

**PENTRU DELEGAREA GESTIUNII ACTIVITĂȚII DE COLECTARE ȘI TRANSPORT A DEȘEURILOR MUNICIPALE**

Documentație de atribuire:

* Fisa de date a achiziției
* **Caiet de sarcini**
* Formulare
* Condiții contractuale

|  |  |  |
| --- | --- | --- |
| Procedura achiziție | Obiect servicii | Cod CPV |
| Licitație deschisa | Contract de delegare prin concesiune (colectare și transport) a gestiunii unor activități componente ale serviciului de salubrizare al unităților administrativ teritoriale membre ale Asociației de Dezvoltare Intercomunitara ADI Vrancea Curata din a județului Vrancea  Zonele de colectare conform AF sunt: **Zona 2** ce cuprinde loturile Vidra, CMID Haret, Adjud, Gugești | 90500000-2 Servicii privind deșeurile menajere si deșeurile (Rev.2) |
| 90511100-3 Servicii de colectare a deșeurilor urbane solide (Rev.2) |
| 90511300-5 Servicii de colectare a deșeurilor dispersate (Rev.2) |
| 90512000-9 Servicii de transport de deșeuri menajere (Rev.2) |
| 90511400-6 Servicii de colectare a hârtiei (Rev.2) |
| 90511200-4 Servicii de colectare a gunoiului menajer (Rev.2) |

* Regulamentul serviciului public de salubrizare a localiilor din județul Vrancea

Cuprins

[CAPITOLUL I 3](#_Toc196598055)

[Dispoziții generale 3](#_Toc196598056)

[CAPITOLUL II 3](#_Toc196598057)

[Obiectul caietului de sarcini 3](#_Toc196598058)

[CAPITOLUL III 4](#_Toc196598059)

[Cerințe organizatorice minimale 4](#_Toc196598060)

[SECȚIUNEA 1 4](#_Toc196598061)

[Obligații de serviciu public în prestarea serviciului și operarea infrastructurii aferente acestuia 4](#_Toc196598062)

[SECȚIUNEA a 2-a 5](#_Toc196598063)

[Cerințe generale privind operarea și întreținerea bunurilor/obiectivelor puse la dispoziția operatorului 5](#_Toc196598064)

[SECȚIUNEA a 3-a 7](#_Toc196598065)

[Autorizații și licențe 7](#_Toc196598066)

[SECȚIUNEA a 4-a 8](#_Toc196598067)

[Personal și instructaj 8](#_Toc196598068)

[SECȚIUNEA a 5-a 9](#_Toc196598069)

[Echipament de protecție 9](#_Toc196598070)

[SECȚIUNEA a 6-a 9](#_Toc196598071)

[Sistemul de management integrat 9](#_Toc196598072)

[SECȚIUNEA a 7-a 10](#_Toc196598073)

[Comunicarea 10](#_Toc196598074)

[SECȚIUNEA a 8-a 11](#_Toc196598075)

[Monitorizarea activității 11](#_Toc196598076)

[SECȚIUNEA a 9-a 12](#_Toc196598077)

[Securitatea obiectivelor și instalațiilor 12](#_Toc196598078)

[SECȚIUNEA a 10-a 13](#_Toc196598079)

[Amenajarea bazei de lucru 13](#_Toc196598080)

[SECȚIUNEA a 11-a 13](#_Toc196598081)

[Sistemul informatic și baza de date a operațiunilor 13](#_Toc196598082)

[CAPITOLUL IV 14](#_Toc196598083)

[Colectarea separată și transportul separat al deșeurilor municipale și al deșeurilor generate ocazional 14](#_Toc196598084)

[SECȚIUNEA 1 14](#_Toc196598085)

[Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat 14](#_Toc196598086)

[SECȚIUNEA a 2-a 21](#_Toc196598087)

[Colectarea separată și transportul separat a unor categorii/tipuri de deșeuri generate ocazional 21](#_Toc196598088)

[SECȚIUNEA a 3-a 27](#_Toc196598089)

[Cerințe privind realizarea determinărilor de compoziție a deșeurilor municipale 27](#_Toc196598090)

[SECȚIUNEA a 4-a 28](#_Toc196598091)

[Cerințe privind utilizarea și întreținerea autospecialelor și recipientelor de colectare 28](#_Toc196598092)

[SECȚIUNEA a 5-a 29](#_Toc196598093)

[Cerințe privind raportarea 29](#_Toc196598094)

[CAPITOLUL V 31](#_Toc196598095)

[Operarea centrelor de colectare prin aport voluntar a deșeurilor de la persoanele fizice 31](#_Toc196598096)

[CAPITOLUL XV 33](#_Toc196598097)

[Dispoziții tranzitorii și finale 33](#_Toc196598098)

Anexa ...

CAIET DE SARCINI

al activităţi de colectare a colectare și transport a deșeurilor municipale

din zonele Adjud, Gugești, Vidra și Haret din jud. Vrancea și de operare a centrelor de aport voluntar aferente

CAPITOLUL I

Dispoziții generale

Prezentul caiet de sarcini constituie anexa Contractului de delegare a gestiunii activității de colectare și transport a deșeurilor municipale din zonele Adjud, Gugești, Vidra și Haret din jud. Vrancea și de operare a centrelor de aport voluntar aferente.

CAPITOLUL II

Obiectul caietului de sarcini

Prezentul caiet de sarcini stabilește condițiile de desfășurare a activității de colectare și transport a deșeurilor municipale din zonele Adjud, Gugești, Vidra și Haret din jud. Vrancea și de operare a centrelor de aport voluntar aferente, stabilind cerințele tehnice și organizatorice minimale necesare funcționării acestui serviciu în condiții de eficiență și siguranță.

1. În sensul prezentului caiet de sarcini, Asociația de Dezvoltare Intercomunitară “Vrancea Curată”*,* în numele și pe seama Județului. Vrancea, Municipiului Adjud, Orașelor Mărășești Panciu și comunelor Bîrsești, Boghești, Bolotești, Bordești, Chiojdeni, Cîmpuri, Corbița, Dumbrăveni, Dumitrești, Fitionești, Garoafa, Gugești, Gura Caliței, Homocea, Jitia, Movilița, Năruja, Nereju, Negrilești, Nistorești, Obrejița, Paltin, Păulești, Păunești, Ploscuţeni, Pufești, Răcoasa, Ruginești, Sihlea, Sl. Bradului, Soveja, Spulber, Străoane, Tănăsoaia, Tîmboești, Tulnici, Țifești, Valea Sării, Vidra, Vintileasca, Vizantea Livezi, Vrîncioaia au calitatea de delegatar.

Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a activității de colectare și transport a deșeurilor municipale și de operare a centrelor de aport voluntar aferente.

Caietul de sarcini face parte integrantă din documentația necesară desfășurării activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat Vrancea și de operare a centrelor de aport voluntar aferente și constituie ansamblul cerințelor tehnice de bază.



Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologie, condițiile pentru certificarea conformității cu standarde relevante sau altele asemenea.

Termenii, expresiile și abrevierile utilizate sunt cele din regulamentul serviciului de salubrizare.

CAPITOLUL III

Cerințe organizatorice minimale

SECȚIUNEA 1

Obligații de serviciu public în prestarea serviciului și operarea infrastructurii aferente acestuia

Operatorul are următoarele obligații de serviciu public:

* + 1. prestarea activității/activităților de salubrizare cu respectarea legislației, normelor, prescripțiilor și regulamentelor privind securitatea și sănătatea în muncă, situațiile de urgență, gospodărirea apelor, protecția mediului, urmărirea comportării construcțiilor în timpul exploatării, precum și cu respectarea tuturor obligațiilor sale care îi revin conform legii și/sau pe care și le-a asumat prin contractul de delegare a gestiunii;
    2. exploatarea, întreținerea și reparația instalațiilor și utilajelor cu personal propriu și/sau autorizat, în funcție de complexitatea instalației și de specificul locului de muncă;
    3. elaborarea planurilor anuale de revizii și reparații executate cu forțe proprii și cu terți;
    4. ținerea evidenței orelor de funcționare a autospecialelor, instalațiilor și utilajelor;
    5. asigurarea personalului necesar pentru prestarea activităților asumate prin contractul de delegare;
    6. asigurarea conducerii operative prin dispecerat, la solicitarea scrisă a delegatarului și cu recunoașterea costurilor aferente în tarif;
    7. deținerea unei dotări proprii cu instalații și echipamente specifice necesare pentru prestarea activităților, în condițiile stabilite prin contract;
    8. aplicarea metodelor performante de management, care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare privind achizițiile publice, și să asigure totodată respectarea cerințelor specifice din legislația privind protecția mediului;

Prestarea activității de salubrizare se va realiza astfel încât să se asigure:

* + 1. continuitatea activității, indiferent de anotimp, cu respectarea prevederilor contractuale;
    2. adaptarea regimului de prestare a activității la cerințele utilizatorului;
    3. verificarea calității activității prestate;
    4. respectarea instrucțiunilor/procedurilor interne de prestare a activității;
    5. ținerea la zi a documentelor cu privire la prestarea activității;
    6. respectarea regulamentului serviciului de salubrizare aprobat de delegatar;
    7. prestarea activității pe baza principiilor de eficiență economică;
    8. reînnoirea parcului auto, în condițiile prevăzute în contractul de delegare;
    9. îndeplinirea indicatorilor de performanță corelați cu țintele/obiectivele asumate la nivel național, precum și a indicatorilor de performanță privind calitatea serviciului, aprobați de delegatar;
    10. asigurarea, pe toată durata de executare a activității, de personal calificat și în număr suficient.

Obligațiile și răspunderile personalului operativ al operatorului sunt cuprinse în regulamentul serviciului

SECȚIUNEA a 2-a

Cerințe generale privind operarea și întreținerea bunurilor/obiectivelor puse la dispoziția operatorului

Toate bunurile puse la dispoziție de delegatar trebuie exploatate în condiții de siguranță în funcționare, cu respectarea prevederilor din Manualele/Instrucțiunile de operare și întreținere, din prescripțiile/specificațiile tehnice aferente instalațiilor, echipamentelor și utilajelor utilizate, precum și a legislației privind protecția mediului, securitatea și sănătatea în muncă.

Operatorul va monitoriza factorii de mediu și va îndeplini cerințele privind respectarea condițiilor de protecție a mediului stabilite prin autorizații și orice altă cerință suplimentară impusă de o autoritate competentă privind exploatarea în regim normal a obiectivelor.

Operatorul va constitui un stoc suficient de piese de rezervă și consumabile pentru a asigura funcționarea neîntreruptă și continuă a activității. Operatorul va completa toate piesele de rezervă și consumabilele imediat după ce acestea au fost date în folosință.

Operatorul va asigura inspecții regulate ale obiectivelor și va acționa imediat pentru reparare în caz că se identifică deteriorări sau riscul de producere a unor incidente/avarii. Operatorul va reabilita imediat instalațiile sau va înlocui orice echipament sau componentă sau orice vehicul necesar pentru operare, pe propria cheltuială, în baza unei notificări transmise delegatarului și al acceptului acestuia cu privire la costurile aferente, urmând ca respectivele costuri să fie recunoscute în tarif la solicitarea de modificare a tarifului.

Întreținerea va fi executată numai în conformitate cu Manualele/Instrucțiunile de operare și întreținere puse la dispoziție de către delegatar sau producător. Întreținerea trebuie să fie asigurată într-o manieră pro-activă, astfel încât să se întreprindă acțiuni preventive înainte sa fie necesare reparații majore.

Întreținerea curentă a echipamentelor și instalațiilor va fi asigurată de personalul de exploatare. Reparațiile majore și reparațiile generale pot fi efectuate și de către companii specializate.

Operatorul va fi responsabil de întreținerea și curățarea drumurilor din incintă.

Operatorul va răspunde de plata tuturor cheltuielilor și costurilor asociate întreținerii și utilizării clădirilor, a instalațiilor și a utilităților concesionate.

Toate lucrările de întreținere și reparații vor avea în vedere protecția mediului. Se va acorda o atenție deosebita manipulării combustibililor, lubrifianților și a solvenților pentru a preveni vărsarea acestora și infiltrarea lor în sol.

Levigatul, precum și apa provenită din spălarea autospecialelor și recipientelor de colectare a deșeurilor, vor fi direcționate prin sistemul de canalizare către stația de epurare sau, după caz, către sistemul de colectare a levigatului în vederea tratării.

Operatorul trebuie să reducă la minimum posibilitatea antrenării de către vânt a deșeurilor din incinta obiectivelor și va lua toate măsurile necesare pentru a evita împrăștierea acestor deșeuri în exteriorul incintei și/sau pe traseele de transport a deșeurilor.

Operatorul va opera obiectivele/instalațiile în așa fel încât să minimizeze mirosurile generate de gestionarea deșeurilor.

Operatorul va asigura realizarea tratamentelor de dezinsecție, dezinfecție și deratizare la obiectivele concesionate.

Operatorul va încheia, în nume propriu, contracte cu furnizorii de utilități, după cum este necesar pentru buna funcționare a activității.

Asigurarea unei noi utilități, precum și renunțarea la o utilitate existentă care deservește obiectivul/instalația, față de momentul semnării contractului va putea fi realizată de către operator numai cu acordul prealabil al delegatarului.

Operatorul va asigura personalul necesar desfășurării activității.

SECȚIUNEA a 3-a

Autorizații și licențe

Operatorul va obține și menține valabile pe toată perioada prestării activității:

* + 1. licențele necesare pentru prestarea activității/activităților specifice serviciului de salubrizare eliberate de A.N.R.S.C., în conformitate cu prevederile legale în vigoare;
    2. orice alte permise, aprobări sau autorizații, inclusiv autorizația de mediu sau autorizația integrată de mediu, după caz.

SECȚIUNEA a 4-a

Personal și instructaj

1. Operatorul își va angaja propriul personal și va fi responsabil de comportamentul acestuia pe timpul desfășurării activității. Toți conducătorii auto și ceilalți angajați trebuie să dețină calificări relevante. Angajații vor fi instruiți în mod corespunzător și calificați pentru sarcinile lor, astfel încât echipamentele, instalațiile, mașinile și vehiculele utilizate să fie exploatate și întreținute în conformitate cu cerințele contractuale.

Pe toată durata derulării contractului de delegare, operatorul are obligația să prezinte, la solicitarea delegatarului, lista nominală cu personalul angajat pentru prestarea activității/activităților de salubrizare, pe categorii de personal, cu specificarea specializărilor/calificărilor profesionale ale personalului de conducere și ale personalului de execuție și cu indicarea numărului de salariați angajați cu salariul minim brut pe țară garantat la plată.

Operatorul trebuie să poată, în orice moment, înlocui angajații în caz de concediu, boală sau alte indisponibilități.

Operatorul va face cunoscut delegatarului persoana/persoanele din conducere desemnate să gestioneze și supravegheze prestarea activității în numele său. În absența, din orice motiv, a persoanei/persoanelor din conducere, trebuie nominalizați înlocuitorul/înlocuitorii. Personalul de conducere și înlocuitorii acestuia trebuie să aibă cunoștințe temeinice tehnice și trebuie să fie capabili să înțeleagă, să vorbească, să scrie și să citească în limba română.

Persoana cu responsabilități de conducere trebuie să fie autorizată/împuternicită să negocieze și să încheie acorduri cu delegatarul cu privire la executarea de lucrări și/sau servicii în legătură cu activitatea atribuită. Persoana cu responsabilități de conducere sau un reprezentant al operatorului împuternicit de aceasta trebuie să poată fi contactată și disponibilă să se prezente la locul convenit într-un termen rezonabil, în funcție de amploarea problemei, atunci când delegatarul solicită.

Periodic, operatorul va efectua, conform prevederilor legale în vigoare, instructaje pentru ca personalul să fie permanent la curent cu aspecte operaționale, situații de urgență, de protecție a mediului, de securitate și sănătate în muncă.

Operatorului nu i se permite să schimbe fluxul deșeurilor, fără permisiunea delegatarului.

În timpul executării serviciilor, personalului operatorului nu îi este permis să ceară sau să primească vreo formă de compensație sau gratificații din partea cetățenilor sau a altor producători de deșeuri în scopul extinderii sau îmbunătățirii calității serviciului.

SECȚIUNEA a 5-a

Echipament de protecție

Operatorul este responsabil de asigurarea echipamentului de protecție și de desfășurarea tuturor operațiunilor și activităților în conformitate cu prevederile legale și normele privind sănătatea și securitatea în muncă.

Prevenirea situațiilor de urgență și măsurile de protecție vor fi asigurate și menținute conform prevederilor legale în vigoare.

SECȚIUNEA a 6-a

Sistemul de management integrat

Operatorul va implementa un sistem de management calitate - mediu, conform cerințelor standardelor ISO 9001:2015 sau echivalent și ISO 14001:2015 sau echivalent.

Fiecare sistem de management va acoperi în mod obligatoriu toate activitățile de salubrizare prestate de operator.

Operatorul trebuie să pună la dispoziția delegatarului, la cerere, toate procedurile, instrucțiunile de lucru, auditurile și rapoartele de evaluare, certificările și auditurile de supraveghere și recertificare aferente sistemului.

Operatorul va avea în vedere la proiectarea sistemelor de management cerințele delegatarului privind raportarea datelor și informațiilor solicitate.

Operatorul trebuie să se asigure că desfășoară toate activitățile în condițiile respectării standardelor de management al calității și de mediu și să ia măsuri pentru înlăturarea neconformităților.

SECȚIUNEA a 7-a

Comunicarea

Operatorul are obligația să deruleze campanii de informare, conștientizare și educare a utilizatorilor cu privire la desfășurarea activităților de salubrizare, inclusiv cu privire la regulile de utilizare a recipientelor de colectare separată și sancțiunile aplicabile în cazul nerespectării acestora, conform regulamentului serviciului de salubrizare aprobat de către delegatar.

1. Operatorul va informa operativ delegatarul cu privire la orice problemă ce afectează prestarea serviciului. Asemenea probleme vor fi prezentate în scris, împreună cu propunerile de rezolvare a situației.
2. Dispozițiile scrise date de către delegatar operatorului, în condițiile legii și a prevederilor contractuale, sunt obligatorii.În situația în care dispozițiile date de către delegatar implică costuri suplimentare în sarcina operatorului, acesta poate solicita modificarea tarifului.
3. Operatorii au obligația să facă publice propriile date de contact la care utilizatorii pot depune sesizări/petiții cu privire la activitățile de salubrizare prestate, inclusiv să înființeze, un serviciu de dispecerat și primire reclamații.
4. Operatorul nu va condiționa prestarea serviciului de existența unei reclamații de la utilizator.
5. La sfârșitul fiecărei perioade de raportare prevăzută în actul de atribuire a activității, operatorul are obligația să informeze delegatarul cu privire la numărul cererilor sau reclamațiilor privind prestarea serviciului și asupra modului de rezolvare a acestora.

Operatorul va rezolva problemele privind colectarea deșeurilor separate incorect ce pot apărea în relația cu utilizatorii, în conformitate cu Procedura de colectare a deșeurilor separate incorect, convenităîmpreună cu delegatarulși aprobată de acestaîn perioada de mobilizare, până la data începerii prestării activității.

Operatorul va rezolva problemele privind acceptarea deșeurilor la stațiile/instalațiile de tratare a deșeurilor ce pot apărea în relația cu alți operatori care desfășoară activități pe fluxul deșeurilor, în conformitate cu Procedura de acceptare a deșeurilor, convenită de către delegatar împreună cu operatorul stației/instalației de tratare a deșeurilor și aprobată de delegatar.

SECȚIUNEA a 8-a

Monitorizarea activității

Delegatarul are dreptul să monitorizeze continuitatea și calitatea activității prestate de operator, în condițiile prevăzute în contractul de delegare.

1. Operatorul are obligația să coopereze pe deplin cu delegatarul în scopul monitorizării și controlului activităților prestate și să permită delegatarului să inspecteze toate înregistrările și documentele, inclusiv cele contabile, în legătură cu activitatea/activitățile de salubrizare atribuită/e.
2. Operatorul are obligația să permită delegatarului să inspecteze toate instalațiile, echipamentele și vehiculele utilizate la prestarea activității/activităților de salubrizare atribuită/e.
3. Pentru activitățile de salubrizare desfășurate pe căile publice, delegatarul va desemna persoane pentru recepția serviciilor executate. Recepția se va face zilnic, la sfârșitul programului de lucru, în prezența unui reprezentant al operatorului, încheindu-se proces verbal de recepție semnat de ambele părți. Reprezentantul delegatarului va nota observațiile sale în procesul verbal de recepție. În situația în care nu se realizează recepția serviciilor până la sfârșitul programului, se consideră că respectivele servicii au fost executate în condiții optime. Litigiile legate de recepția serviciilor se soluționează pe cale amiabilă în termen de 15 zile de la data apariției lor sau, în caz contrar, de către instanța de judecată competentă.
   1. Delegatarul va fi informat de către operator despre orice inspecție/control programată/programat de alte autorități și va putea participa la acestea.
   2. Delegatarul are dreptul să organizeze ședințele de management al serviciilor cu participarea operatorului și, dacă este cazul, a altor operatori care prestează activități pe fluxul deșeurilor.

SECȚIUNEA a 9-a

Securitatea obiectivelor și instalațiilor

1. Intrarea în obiectivele administrate de operator este controlată și limitată de către acesta la persoanele autorizate să intre în incintă pentru motive asociate cu operarea, întreținerea, controlul și monitorizarea activităților. Alte persoane, cum ar fi vizitatori sau grupuri organizate în scopuri educative, vor fi admise doar cu acceptul operatorului și informarea delegatarului.
2. Regulile privind accesul la obiective se stabilesc de către operator și se comunică delegatarului.

Operatorul este pe deplin responsabil cu asigurarea pazei și a integrității protecției perimetrale pentru toate obiectivele.

Orice incident neobișnuit privind securitatea este notificat autorităților competente de ordine publică și înregistrat în baza de date a operatorului. Operatorul raportează delegatarului orice incident semnificativ legat de pătrunderi, stricăciuni sau pierderi. Operatorul și delegatarul analizează orice astfel de incident și evaluează caracterul adecvat al măsurilor de securitate ce trebuie luate pentru evitarea apariției unor evenimente asemănătoare pe viitor.

Operatorul are obligația să implementeze un plan de intervenții în caz de evenimente neprevăzute și să instruiască personalul pentru a fi pregătit să intervină în cazul situațiilor de urgență, cum ar fi incendii, fum și scurgeri de materiale periculoase.

SECȚIUNEA a 10-a

Amenajarea bazei de lucru

1. Operatorul are obligația de a amenaja și autoriza cel puțin o bază de lucru operațională, al cărei amplasament să fie situat în zona delegată sau în proximitatea acesteia.
2. La momentul elaborării ofertei se va ține cont de faptul că se vor pune la dispoziția operatorului 3 centre de colectare care vor putea folosite ca baza de lucru, în măsura în care se va aprecia de către ofertanți că acestea sunt suficiente pentru a acoperi necesitățile unei baze de lucru, potrivit experienței proprii și cerințelor documentației.

Baza de lucru operațională trebuie să fie organizată încât să asigure:

* + 1. stocarea temporară a deșeurilor colectate aferente unor fracții/ categorii speciale de deșeuri, precum deșeuri textile, deșeuri periculoase menajere, deșeuri voluminoase și deșeuri din construcții rezultate din activități de reamenajare și reabilitare interioară și/sau exterioară a locuințelor, inclusiv deșeuri abandonate, după caz;
    2. gararea în condiții optime a mașinilor/echipamentelor cu care operatorul prestează activitățile ce i-au fost delegate conform contractului semnat între părți, în vederea asigurării disponibilității imediate a acestora;
    3. desfășurarea în bune condiții a operațiilor de întreținere a mașinilor și echipamentelor, astfel încât acestea să fie disponibile și utilizabile la întreaga capacitate pe toată durata derulării contractului.

Baza de lucru pusă la dispoziție de către delegatar nu poate fi sub nicio formă utilizată pentru desfășurarea de activități care nu fac obiectul contractului de delegare încheiat cu acesta.

SECȚIUNEA a 11-a

Sistemul informatic și baza de date a operațiunilor

1. Operatorul are obligația să implementeze un sistem informatic și o bază electronică de date a operațiunilor desfășurate, unde vor fi înregistrate, stocate și procesate toate datele legate de activitatea acestuia.
2. Sistemul informatic trebuie să poată genera rapoarte zilnice, lunare, trimestriale și anuale prin agregarea și procesarea numărului mare de înregistrări primite zilnic pentru fiecare activitate a serviciului/obiectiv în parte și per total.
3. Sistemul informatic și baza de date a operațiunilor vor fi implementate încă din perioada de mobilizare prevăzută de contractul de delegare a gestiunii și trebuie să fie utilizabile la data începerii prestării activității/activităților.

Operatorul este liber să aleagă soluțiile hardware și software de realizare a sistemului informatic, ținând seama de cerințele minime privind raportarea.

Operatorul actualizează zilnic baza de date cu cantitățile de deșeuri aferente activităților/operațiunilor desfășurate, defalcat pe fiecare unitate/subdiviziune administrativ-teritorială din care au fost colectate.

1. La cererea delegatarului, operatorul va prezenta un raport privind serviciile similare prestate pe baza contractelor de delegare încheiate cu alți delegatari, precum și pentru serviciile similare prestate către alți operatori cu care se află în raporturi contractuale.
2. Raportul va cuprinde pentru fiecare contract în parte cantitatea de deșeuri colectată/acceptată și contravaloarea serviciilor prestate.

CAPITOLUL IV

Colectarea separată și transportul separat al deșeurilor municipale și al deșeurilor generate ocazional

SECȚIUNEA 1

Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat



Operatorul are obligația de a presta activitatea de colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, în condițiile legii, pentru toți utilizatorii casnici și utilizatorii non-casnici din următoarele unități administrativ-teritoriale din zona urbană a Mun. Adjud și a Orașelor Mărășești Panciu și următoarele unități administrativ-teritoriale din zona rurală Bîrsești, Boghești, Bolotești, Bordești, Chiojdeni, Cîmpuri, Corbița, Dumbrăveni, Dumitrești, Fitionești, Garoafa, Gugești, Gura Caliței, Homocea, Jitia, Movilița, Năruja, Nereju, Negrilești, Nistorești, Obrejița, Paltin, Păulești, Păunești, Ploscuţeni, Pufești, Răcoasa, Ruginești, Sihlea, Sl. Bradului, Soveja, Spulber, Străoane, Tănăsoaia, Tîmboești, Tulnici, Țifești, Valea Sării, Vidra, Vintileasca, Vizantea Livezi, Vrîncioaia.

Operatorul va asigura continuitatea colectării deșeurilor municipale, inclusiv în zilele de sâmbătă, duminică și sărbători legale, cu frecvența stabilită de către delegatar, prin prezentul caiet de sarcini.

* 1. Deșeurile menajere colectate de la utilizatorii casnici, persoane fizice și asociații de proprietari/locatari, sunt deșeuri generate de către populație în urma activităților casnice desfășurate în gospodăriile/locuințele proprii.
  2. Operatorul are obligația să colecteze deșeurile menajere de la toți utilizatorii casnici din aria de delegare.
  3. Pentru cantitățile de deșeuri menajere colectate de la utilizatorii care beneficiază de serviciul de salubrizare fără contract încheiat cu operatorul, autoritatea administrației publice locale va plăti operatorului contravaloarea serviciului de salubrizare, pe baza taxei de salubrizare aprobată de către consiliul local în perioada de mobilizare, până la începerea prestării activității. Ajustarea ori modificarea ulterioară a taxei de salubrizare se face cu respectarea normelor metodologice elaborate și aprobate de A.N.R.S.C.*.*
  4. Numărul de locuitori din aria de operare se stabilește pe baza datelor de la ultimul recensământ al populației, publicat pe site-ul Institutului Național de Statistică (rezultate definitive: caracteristici demografice – Tabel 1.03.2. POPULAȚIA REZIDENTĂ DUPĂ GRUPA DE VÂRSTĂ, PE JUDEȚE ȘI MUNICIPII, ORAȘE, COMUNE, LA 1 DECEMBRIE 2021), ajustat, pentru anii următori,cu un factor de ajustare, care reprezintă raportul dintre populația rezidentă la nivel de județ la data de 1 ianuarie a anului în curs/celui mai recent an și populația rezidentă la data de 1 ianuarie la nivel de județ a anului următor recensământului (1 ianuarie 2022), calculat pentru mediul urban sau, după caz, rural, conform datelor publicate de Institutul Național de Statistică, în baza de date statistice TEMPO - A.1.1. POPULAȚIA REZIDENTĂ, macheta POP105A - Populația rezidentă la 1 ianuarie pe grupe de vârstă și vârste, sexe și medii de rezidență, macroregiuni, regiuni de dezvoltare și județe, iar indicele de generare al deșeurilor municipale este de 0.75 kg/pers/zi al utilizatorilor din Mun. Adjud, 0.65 kg/pers/zi al utilizatorilor din Orașele Mărășești și Panciu și 0.25 kg/pers/zi al utilizatorilor din mediul rural, fără a se lua în calcul fracția de biodeșeuri.

(1) Deșeurile similare colectate de la persoanele juridice care din punct de vedere al naturii și compoziției sunt asimilabile cu deșeurile menajere.Sunt excluse deșeurile provenite din producție, din agricultură și din activități forestiere.

(2) Operatorul are obligația să colecteze deșeurile similare de la toate persoanele juridice din aria de delegare, inclusiv de la toate filialele, sucursalele și punctele de lucru ale operatorilor economici, precum și de la toate sediile secundare ale instituțiilor publice, care își desfășoară activitatea în aria de delegare, pe baza contractelor încheiate cu acestea.

(3) Datele de identificare ale firmelor active din aria de delegare, precum denumire și adresă, vor fi preluate de pe site-urile dedicate acestui gen de informații sau solicitate autorităților publice care gestionează registre naționale cu astfel de baze de date, precum Oficiul Național al Registrului Comerțului, Ministerul Justiției și alte autorități competente.

La data întocmirii caietului de sarcini, numărul total de locuitori din aria de delegare este de 179,092 din care 35,084 locuitori în zona urbană și 144,008 locuitori în zona rurală.

Lista cu numărul de utilizatori și numărul de gospodării individuale/locuințe în blocuri din aria de delegare este prezentată în anexa nr. 1.

(1) Cantitatea anuală de deșeuri similare estimată a fi colectată în primul an de operare se determină de către delegatar pe baza datelor istorice raportate de operatori privind cantitățile de deșeuri similare colectate în ultimele 12 luni anterioare datei întocmirii documentației de atribuire.

(2) Pentru stabilirea tarifelor în unitatea lei/mc se vor utiliza următoarele densității medii aferente fiecărei fracții de deșeuri, care va fi utilizată:

a) 100 kg/mc, pentru fracția de deșeuri reciclabile de hârtie, metal, plastic și sticlă;

b) 350 kg/mc, pentru fracția de deșeuri reziduale;

c) 350 kg/mc, pentru fracția de biodeșeuri *(pentru calculul facil al tarifelor distincte pentru gestionarea deșeurilor se consideră, în mod convențional, că densitatea medie a fracției de biodeșeuri este aceeași cu densitatea medie a fracției de deșeuri reziduale, ținându-se cont de ponderea celor 2 fracții de deșeuri si densitatea specifică a fiecăreia dintre acestea)*;

d) 300 kg/mc, pentru fracția de deșeuri voluminoase *(se recomandă 300 kg/mc, în lipsa unor determinări a densității)*;

e) 1500 kg/mc, pentru fracția de deșeuri din construcții.

(3) În cursul derulării activității, cu ocazia efectuării determinărilor de compoziție se vor efectua și determinări ale densității fracțiilor de deșeuri, care vor putea fi luate în calcul la stabilirea tarifelor aplicate.

* 1. Cantitățile anuale de deșeuri menajere și similare estimate a fi colectate, în primul an de operare, din fiecare unitate administrativ-teritorială sunt prezentate în anexele nr. 2.1 și 2.2, pentru cantitățile de deșeuri municipale menajere, respectiv deșeuri municipale similare.

1. Indicatorul de performanță pentru colectarea separată a deșeurilor reciclabile de hârtie, metal, plastic și sticlă în întreaga arie de delegare este de 70 % din cantitatea totală generată de deșeuri de hârtie, metal, plastic și sticlă din deșeurile municipale, în conformitate cu valoarea minimă a indicatorului prevăzută în anexa nr. 5 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare.
2. Indicatorul de performanță pentru colectarea separată a biodeșeurilor zona urbană din aria de delegare este de 70 % din cantitatea totală generată de biodeșeuri în zona urbană.
3. Colectarea separată a deșeurilor menajere nepericuloase de la zonele cu blocuri se va realiza din punctele de colectare, iar colectarea separată a deșeurilor menajere nepericuloase de la case/gospodării individuale se va realiza din „poartă în poartă”.
4. În zona cu blocuri, colectarea deșeurilor menajere nepericuloase se va realiza, pe 5 fracții/tipuri de deșeuri, din:
   * + 1. punctele de colectare de tip exterior cu containere*,* astfel:
5. deșeurile de hârtie și carton, în containere/pubele de 1.5 mc*;*
6. deșeurile de plastic și metal, în containere/pubele de 1.5 mc*;*
7. deșeurile de sticlă, în containere/pubele de 1.5 mc*;*
8. deșeurile reziduale, în containere 1.1 mc*;*
9. biodeșeurile, în containere/pubele de 240 l*;*
10. În zona de case/gospodării individuale, colectarea deșeurilor menajere nepericuloase se va realiza, pe următoarele fracții/tipuri de deșeuri, din „poartă în poartă”, astfel:
11. deșeurile de hârtie și carton în pubele de 60 litri;
12. deșeurile de plastic și metal, în pubele de 60 litri;
13. deșeurile de sticlă, în pubele de 60 litri;
14. deșeurile reziduale, în pubele de 60 litri;
15. în mediul urban, biodeșeurile, cu excepția deșeurilor verzi, în pubele de 60 litri;
16. în mediul urban deșeurile verzi generate de utilizatorii casnici, în saci ai utilizatorilor sau în grămezile/pachetele formate de utilizatori în cazul vreascurilor, crengilor. Costurile cu colectarea acestor deșeuri vor fi incluse în tariful de colectare a biodeșeurilor.
17. Se vor prelua de către operator doar pubelele/recipientele care au aplicat cip/cod RFID sau similar, înregistrate în sistemul informatic al operatorului.
18. Deșeurile textile vor fi colectate din locurile/spațiile special amenajate și dotate cu containere specifice pentru colectarea acestor deșeuri, amplasate în cursul campaniilor pe domeniul public.
    1. Colectarea separată a deșeurilor similare nepericuloase se realizează, în mod similar ca la colectarea deșeurilor menajere.
    2. Colectarea separată a deșeurilor reziduale și a biodeșeurilor similare de la persoanele juridice de tip unități de alimentație publică, restaurante, hoteluri, piețe, unități sanitare cu paturi, creșe și cantine ale unităților de învățământ, denumite în continuare persoane juridice cu regim special (PJ regim special), se realizează zilnic, în perioada 1 aprilie - 30 septembrie, conform programului de funcționare, respectiv de două ori pe săptămână în perioada 1 octombrie – 31 martie.
    3. Cantitățile estimate de deșeuri reziduale și a biodeșeuri generate de utilizatorii menționați la alin.(2) și de utilizatorii din Zona centrală de la blocuri din zona urbană reprezintă 50% din cantitatea totală care trebuie colectată de la nivelul UAT respectiv.
    4. Colectarea separată a deșeurilor reziduale și a biodeșeurilor similare de la alte persoane juridice decât cele prevăzute la alin. (2) se va realiza de trei ori pe săptămână, în perioada 1 aprilie - 30 septembrie și de două ori pe săptămână în perioada 1 octombrie – 31 martie.
    5. Colectarea separată a deșeurilor reciclabile similare de hârtie/carton, metal, plastic și sticlă de la utilizatorii noncasnici se va realiza cu aceeași frecvență ca la colectarea din „poartă în poartă″ a deșeurilor reciclabile menajere de la casele/gospodăriile individuale.
    6. Fracțiile de deșeuri similare vor fi colectate separat în recipiente puse la dispoziție de către operator, contra cost.
    7. Persoanele juridice pot opta pentru utilizarea recipientelor proprii numai dacă acestea sunt compatibile cu sistemul de ridicare al autospecialelor din dotarea operatorului și care au aplicat cod RFID sau similar, înregistrate în sistemul informatic al operatorului.

Tipul punctelor de colectare și capacitatea/volumul recipientelor pentru colectarea fracțiilor de deșeuri municipale sunt prezentate în anexa nr. *3 la caietul de sarcini* .

Lista punctelor de colectare a fracțiilor deșeuri municipale și dotarea acestora cu recipiente este prezentată în anexa nr. *Anexa nr. 4 la caietul de sarcini*. - *tabelul 4.1.*

1. Frecvența de colectare al fracțiilor de deșeuri municipale în aria de delegare este prezentată în tabelele 5.1 și 5.2 din Anexa nr. 5 la caietul de sarcini.
2. Preluarea recipientelor de pe domeniul public care nu deservesc asociații de proprietari/locatari vor fi ridicate la solicitarea expresă a delegatarilor, urmând a fi decontate în mod direct de aceștia.
3. Transportul deșeurilor colectate separat către stațiile de transfer, stațiile de sortare, instalațiile de tratare și depozitele de deșeuri, după caz, se va efectua astfel încât acestea să ajungă la locul de destinație în timpul programului de lucru, prezentat în Anexa nr. 6 la caietul de sarcini.
4. Toate transporturile de deșeuri vor fi însoțite de documentele legale de transport, completate cu toate datele necesare recepționării deșeurilor la stațiile/instalațiile de gestionare a deșeurilor și/sau la depozitul de deșeuri.
5. În cazul în care operatorul, din motive independente de voința sa, nu are acces la stațiile/instalațiile/depozitele de deșeuri, în timpul programului normal de lucru al acestora, acesta va înștiința de îndată delegatarul și va propune o alternativă de transport, pentru a fi aprobată.
6. Deșeurile reziduale și fracțiile de hârtie, metal, plastic și sticlă municipale colectate separat sunt transportate la după cum urmează:
7. Cele colectate din zona Adjud, de pe raza teritorială a următoarelor unităților administrativ-teritoriale: Municipiul Adjud și comunele Boghești, Corbița Homocea, Păunești, Ploscuțeni, Ruginești, Tănăsoaia se transportă la stația de transfer de la Adjud;
8. Deșeurile reziduale municipale din zona Gugești de pe raza teritorială a următoarelor unităților administrativ-teritoriale: comunele Bordești, Chiojdeni, Dumbrăveni, Dumitrești, Gugești, Gura Caliței, Jitia, Obrejița, Sihlea, Slobozia Bradului, Tâmboești, Vintileasca se transportă la stația de transfer de la Focșani; iar fracțiile de hârtie, metal, plastic și sticlă municipale colectate separat la stația de transfer Gugești;
9. Cele colectate din zona Vidra de pe raza teritorială a următoarelor unităților administrativ-teritoriale: comunele Bârsești, Năruja, Nereju, Negrilești, Nistorești, Paltin, Păulești, Spulber, Tulnici, Valea Sării, Vidra, Vizantea Livezi, Vrâncioaia se transportă la stația de transfer de la Vidra;
10. Cele colectate municipale din zona Haret de pe raza teritorială a următoarelor unităților administrativ-teritoriale: orașele Mărășești, Panciu și comunele Bolotești, Câmpuri, Fitionești, Garoafa, Movilița, Pufești, Răcoasa, Soveja, Străoane, Țifești se transportă la depozitul ecologic de la Haret, respectiv stația de sortare Haret.
11. Biodeșeurile municipale colectate separat de pe raza teritorială a Municipiul Adjud sunt transportate la stația de transfer Adjud, iar cele de pe raza teritorială a orașelor Mărășești, Panciu sunt transportate la instalația de compostare de la Haret.
12. Deșeurile municipale abandonate colectate de pe raza teritorială a Delegatarilor sunt transportate la CMID Haret*.*
13. Deșeurile textile municipale, deșeurile voluminoase municipale, deșeurile din construcții provenite de la locuințe, inclusiv deșeurile din construcții abandonate, precum și deșeurile periculoase menajere colectate separat de pe raza teritorială a Delegatarilor sunt transportate și stocate temporar la baza de lucru autorizată a operatorului.
14. Cantitatea de deșeuri textile estimată a fi colectată separat în primul an de operare este de 274.45 tone/an.
15. Operatorul are sarcina de a asigura stocarea temporară a deșeurilor textile colectate la baza sa de lucru și de a încheia contracte de prestări servicii de valorificare/reciclare deșeuri textile cu operatorii economici autorizați să desfășoare activitățile respective.
16. Cheltuielile cu colectarea separată, transportul și stocarea temporară a deșeurilor textile și, după caz, cheltuielile cu valorificarea/reciclarea deșeurilor textile se includ în tariful de colectare separată și transport separat al deșeurilor reziduale din deșeurile municipale.
17. Cantitatea de deșeuri periculoase menajere estimată a fi colectată în primul an de operare este de 177.64 tone/an.
18. Colectarea deșeurilor periculoase din deșeurile menajere se va realiza în cadrul campaniilor de colectare, cu frecvența de 4 ori pe/an, în zona urbană și 2 ori pe an în zona rurală.
19. Operatorul are sarcina de a asigura stocarea temporară a deșeurilor periculoase menajere colectate la baza sa de lucru și de a încheia un contract de prestări servicii cu un operator autorizat să desfășoare activități de eliminare, prin depozitare, a deșeurilor periculoase menajere, în cazul în care depozitarea acestor deșeuri nu este permisă la depozitul de deșeuri nepericuloase.
20. Cheltuielile cu colectarea separată, transportul și stocarea temporară a deșeurilor periculoase menajere și, după caz, cheltuielile cu depozitarea deșeurilor periculoase menajere se includ în tariful de colectare separată și transport separat al deșeurilor reziduale din deșeurile municipale.

SECȚIUNEA a 2-a

Colectarea separată și transportul separat a unor categorii/tipuri de deșeuri generate ocazional

1. Operatorul are obligația de a presta colectarea separată și transportul separat al deșeurilor voluminoase, inclusiv saltele și mobila, provenite de la toți utilizatorii din aria de delegare.
2. Colectarea deșeurilor voluminoase se va realiza:
   * 1. în cadrul campaniilor de colectare, cu frecvența de 4 ori pe/an, în zona urbană și 2 ori pe an în zona rurală;
     2. în sistem „la cerere″, în urma apelurilor telefonice primite de la populație și de la persoanele juridice, sau prin alte mijloace de comunicare;
3. Contravaloarea prestării serviciului în sistem „la cerere″ se achită direct de către utilizator, pe bază de contract de prestări servicii încheiat cu operatorul. Frecvența și regularitatea acestui serviciu nu pot fi estimate, dar se preconizează că reprezintă o mică parte a întregului serviciu.
4. Cantitatea de deșeuri voluminoase municipale estimată a fi colectată în primul an de operare este de 792.06 tone/an, din care 396.03 în campanii de colectare și 396.03 la cerere.
5. Operatorul are sarcina de a asigura stocarea temporară a deșeurilor voluminoase la baza sa de lucru.
6. În vederea valorificării deșeurilor voluminoase, operatorul are sarcina de a asigura separarea acestor deșeuri la baza de lucru sau de a încheia contracte de prestări servicii cu operatorii economici autorizați să desfășoare activități de sortare/valorificare a deșeurilor voluminoase.
7. Deșeurile voluminoase nevalorificabile vor fi transportate la depozitul de deșeuri.
8. Cheltuielile cu stocarea temporară a deșeurilor voluminoase și, după caz, cheltuielile cu valorificarea acestor deșeuri se includ în tariful de colectare separată și transport separat al deșeurilor voluminoase din deșeurile municipale.
9. Operatorul are obligația de a presta serviciul de colectare separată și transport separat al deșeurilor din construcții provenite din locuințe, generate de lucrări de reamenajare și reabilitare interioară și/sau exterioară a acestora, pentru care nu este obligatorie emiterea unei autorizații de construire/desființare.
10. Colectarea deșeurilor din construcții provenite din locuințe se va realiza în sistem „la cerere″, în urma apelurilor telefonice sau prin alte mijloace de comunicare, primite de la populație;
11. Operatorul are obligația să pună la dispoziția utilizatorului, la solicitarea acestuia, containere metalice standardizate, în regim de închiriere, sau, contra cost, saci din materiale rezistente (rafie).
12. Contravaloarea prestării serviciului în sistem „la cerere″ se achită direct de către utilizator, pe bază de contract de prestări servicii încheiat cu operatorul. Frecvența și regularitatea acestui serviciu nu pot fi estimate, dar se preconizează că reprezintă o mică parte a întregului serviciu.
13. Cantitatea de deșeuri din construcții provenită din locuințe estimată a fi colectată în primul an de operare, conform datelor istorice, este de 100 tone/an.
14. Operatorul are sarcina de a asigura stocarea temporară a deșeurilor din construcții la baza sa de lucru.
15. În vederea valorificării deșeurilor din construcții, operatorul are sarcina de a asigura separarea/concasarea acestor deșeuri la baza de lucru sau de a încheia contracte de prestări servicii cu operatorii economici autorizați să desfășoare activități de sortare/valorificare a deșeurilor din construcții.
16. Deșeurile din construcții nevalorificabile vor fi transportate la depozitul de deșeuri.
17. Cheltuielile cu stocarea temporară a deșeurilor din construcții și, după caz, cheltuielile cu sortarea/valorificarea acestor deșeuri se includ în tariful de colectare separată și transport separat al deșeurilor din construcții provenite din locuințe.
18. Operatorul are obligația să presteze serviciul de colectare separată și transport separat al deșeurilor similare provenite de la evenimente publice, la solicitarea organizatorului evenimentului.
19. Evenimentele publice depind de aranjamente speciale organizate în aria de delegare, precum festivaluri, concerte, târguri, concursuri și alte situații similare, a căror frecvență și regularitate nu pot fi estimate.
20. Colectarea deșeurilor generate cu ocazia unor evenimente publice se va realiza pe 4 fracții, respectiv hârtie/carton, plastic/metal, sticlă și deșeuri reziduale.
21. Contravaloarea serviciului, inclusiv a pubelelor solicitate, se achită de către organizatorul evenimentului, pe bază de contract de prestări servicii încheiat cu operatorul.
22. Cheltuielile legate de gestionarea acestor deșeuri vor fi suportate de către organizatorul evenimentului.
23. Operatorul are obligația să presteze colectarea separată și transportul separat al deșeurilor municipale abandonate și al deșeurilor din construcții abandonate, la solicitarea delegatarului și/sau în conformitate cu Procedura de colectare a deșeurilor abandonate ocazional convenită cu acesta.
24. Abandonarea de către utilizatori a deșeurilor pe domeniul public și privat al unității administrativ-teritoriale constituie contravenție, a căror număr, frecvență și regularitate nu pot fi estimate.
25. Cantitatea de deșeuri municipale abandonate, inclusiv cele de lângă punctele/recipientele de colectare estimată a fi colectată, în primul an de operare, este de 150 tone*.*
26. Cantitatea de deșeuri din construcții abandonate lângă punctele de colectare estimată a fi colectată, în primul an de operare, este de 100 tone*.*
27. Pentru fiecare categorie de deșeuri abandonate, municipale sau din construcții, se stabilește/fundamentează un tarif de colectare și transport deșeuri abandonate, în conformitate cu prevederile art. 43 alin. (8) din Legea serviciilor comunitare de utilități publice nr. 51/2006, republicată, cu modificările și completările ulterioare. În structura tarifului se includ numai cheltuielile aferente prestației.
28. Contravaloarea serviciilor de colectare și transport deșeuri abandonate se achită de către autoritatea administrației publice locale, la tariful corespunzător categoriei de deșeuri abandonate, municipale sau din construcții, pe baza unei situații detaliate întocmită de operator, privind locația, categoriile și cantitățile de deșeuri abandonate colectate în luna anterioară.
29. Contravaloarea cheltuielilor cu contribuția pentru economia circulară nu se include în tarif și se va evidenția distinct, alături de tarif, pe factura emisă de operator.
30. A
31. Operatorul are obligația să presteze activitatea cu autospecialele compactoare și autospecialele deținute în proprietate, leasing sau care fac obiectul unor contracte de închiriere și/sau a unor antecontracte de vânzare-cumpărare, conform necesarului estimat de la momentul depunerii ofertei.
32. Pentru prestarea activității se va avea în vedere existența unor zone greu accesibile conform anexei 6.1 care impun utilizarea unor autospeciale compactoare adecvate condițiilor de prestare a activității.
33. În oferta tehnică, ofertantul va prezenta o listă detaliată cu autospecialele compactoare și autospecialele pe care le va utiliza în desfășurarea activității și care vor rămâne în posesia/folosința sa după data încetării contractului de delegare, inclusiv dovezile privind modul de deținere al acestora, în caz contrar oferta fiind considerată neconformă.
35. Operatorul trebuie să asigure autospecialele compactoare și autospecialele necesare pentru colectarea și transportul întregii cantități de deșeuri municipale și de deșeuri generate ocazional prevăzute în lista de investiții în sarcina operatorului, de natura bunurilor de retur, conform cerințelor din anexa nr. *7. Lista de investiții în sarcina operatorului, la caietul de sarcini )*.
36. Ofertantul va prezenta, în oferta tehnică, dovezile din care rezultă că autospecialele compactoare și autospecialele ofertate sunt deținute în proprietate, leasing financiar sau fac obiectul unor antecontracte de vânzare-cumpărare, în caz contrar oferta fiind considerată neconformă.
37. În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investițiilor realizate în autospecialele compactoare și autospecialele de natura bunurilor de retur, în conformitate cu prevederile art. 37 alin. (2) și (3) din Legea nr. 101/2006, republicată, cu modificările și completările ulterioare.
38. Pentru a demonstra că numărul de autospeciale compactoare ofertate pentru colectarea și transportul deșeurilor reziduale și biodeșeurilor este suficient, ofertantul va prezenta, în oferta tehnică, modul de calcul al necesarului minim de mijloace de transport, din care să rezulte că este îndeplinită următoarea relație:

unde:

Q rezidualeși biodeșeuri – cantitatea anuală de deșeuri reziduale și biodeșeuri din deșeurile municipale estimată a fi colectată din aria de delegare (tone);

365 – numărul de zile din an:

ρ **–** densitatea medie a fracției de deșeuri reziduale și biodeșeuri se ia egală cu 0,350 tone/mc, dacă la nivelul ariei de delegare nu a fost stabilită prin determinări o altă greutate specifică;

ai – numărul de utilaje de aceeași capacitate și grad de compactare;

bi – capacitatea de transport a autospecialei (mc);

ci – gradul de compactare;

di – numărul de curse efectuate/schimb;

ei – numărul de schimburi/zi.

1. La stabilirea gradului de compactare, ofertantul se va asigura că nu este depășită masa utilă maximă autorizată de transport a autospecialelor compactoare, în caz contrar oferta fiind considerată neconformă.
2. În oferta tehnică, ofertantul va preciza pentru fiecare autospecială compactoare: viteza medie de lucru, timpul de încărcare/compactare, timpul de transport și timpul de descărcare al deșeurilor și va demonstra că întreaga cantitatea de deșeuri reziduale și biodegradabile estimată a fi colectată într-o zi poate fi colectată și transportată în timpul programului zilnic de lucru, în caz contrar oferta fiind considerată neconformă.
3. Pentru a demonstra că numărul de autospeciale ofertate pentru colectarea și transportul deșeurilor reciclabile este suficient, ofertantul va prezenta, în oferta tehnică, modul de calcul al necesarului minim de mijloace de transport, din care să rezulte că este îndeplinită următoarea relație:

unde:

Q reciclabile – cantitatea anuală de deșeuri reciclabile de hârtie, metal, plastic și sticlă din deșeurile municipale estimată a fi colectată din aria de delegare (tone);

365 – numărul de zile din an:

ρ **–** densitatea medie a fracției de deșeuri reciclabile de hârtie, plastic, metal și sticlă se ia egală cu 0,1 tone/mc, dacă la nivelul ariei de delegare nu a fost stabilită prin măsurători o altă greutate specifică;

ai – numărul de utilaje de aceeași capacitate;

bi – capacitatea de transport a autospecialei (mc);

di – numărul de curse efectuate/schimb;

ei – numărul de schimburi/zi.

1. La stabilirea numărului de autospeciale și a capacității de transport a acestora, ofertantul se va asigura că nu este depășită masa utilă maximă autorizată de transport a autospecialelor, în caz contrar oferta fiind considerată neconformă.
2. În oferta tehnică, ofertantul va preciza pentru fiecare autospecială: viteza medie de lucru, timpul de încărcare, timpul de transport și timpul de descărcare al deșeurilor și va demonstra că întreaga cantitate de deșeuri reciclabile estimată a fi colectată într-o zi poate fi colectată și transportată în timpul programului zilnic de lucru, în caz contrar oferta fiind considerată neconformă.

SECȚIUNEA a 3-a

Cerințe privind realizarea determinărilor de compoziție a deșeurilor municipale

Operatorul este responsabil de realizarea determinărilor de compoziție a deșeurilor municipale în vederea stabilirii compoziției deșeurilor municipale colectate anual din aria de delegare a indicelui de generare, a densității specifice, precum și a ponderii deșeurilor de ambalaje de hârtie/carton, metal plastic și sticlă în cantitatea totală de deșeuri generate de hârtie/carton, metal plastic și sticlă, inclusiv pe fiecare tip de material.

1. Determinările de compoziție a deșeurilor municipale vor fi efectuate, semestrial, de către operator și/sau de un terț cu experiență în prestarea de servicii de consultanță în domeniul gestionării deșeurilor municipale și care garantează aplicarea de metode adecvate, în conformitate cu recomandările Comisiei Europene din „*Metodologia pentru analiza deșeurilor solide – SWA-Tool*” sau dintr-un ghid acceptat la nivel național și/sau cu prevederile din standardele naționale/europene, precum SR 13493:2004 Caracterizarea deșeurilor. Metodologie de caracterizare a deșeurilor menajere și SR CEN/TR 15310:2009 Caracterizarea deșeurilor. Eșantionarea deșeurilor.
2. Determinările de compoziție a deșeurilor municipale vor fi efectuate pentru fiecare unitate administrativ-teritorială din zona urbană, iar pentru unitățile administrativ-teritoriale din zona rurală, la nivelul întregii zone rurale, pe baza unor eșantioane medii reprezentative.
3. Procedura de eșantionare a probelor supuse analizei, cât și sortarea în vederea determinării compoziției deșeurilor vor fi realizate în colaborare și cu participarea reprezentanților delegatarului, pe baza unui program detaliat transmis delegatarului și convenit cu acesta.
4. Raportul final privind determinarea compoziției deșeurilor va fi finalizat și comunicat delegatarului până la sfârșitul lunii octombrie, a fiecărui an.
5. Pe baza datelor privind compoziția deșeurilor municipale din Raportul final, delegatarul va stabili cota procentuală a cantității de deșeuri de hârtie, metal, plastic și sticlă în cantitatea totală de deșeuri municipale generată în aria de delegare, care va fi luată în considerare la calculul tarifelor în anul următor.
6. În situația în care determinările de compoziție a deșeurilor municipale au fost realizate fără respectarea de către operator a programului convenit cu delegatarul, Raportul final de determinare a compoziției deșeurilor nu va fi luat în considerare, urmând a se aplica, la calculul cantității totale generată de deșeuri de hârtie, metal, plastic și sticlă din deșeurile municipale, nivelul cotei procentuale din fundamentarea anterioară a tarifului.

SECȚIUNEA a 4-a

Cerințe privind utilizarea și întreținerea autospecialelor și recipientelor de colectare

1. Operatorul trebuie să folosească echipamentele de colectare și transport deșeuri concesionate/predate de către delegatar, prevăzute în anexa nr. 8 la caietul de sarcini.
2. Echipamentele vor fi puse la dispoziția operatorului în stare de funcționare, pe bază de proces verbal de predare-primire, încheiat până la data începerii prestării activității.
3. Operatorul are obligația să întrețină toate autospecialele de colectare a deșeurilor, atât pe cele puse la dispoziție de delegatar cât și pe cele proprii sau pe cele achiziționate ca bunuri de retur, în stare bună de funcționare și să asigure repararea acestora în timp util pentru a satisface complet toate cerințele contractuale ale serviciului.
4. Operatorul are obligația să înlocuiască autospecialele defecte și/sau nefuncționale, astfel încât să nu fie afectată frecvența de colectare a deșeurilor cerută prin caietul de sarcini.
5. Este responsabilitatea operatorului să înlocuiască, în termen de cel mult o săptămână, recipientele din punctele de colectare care nu mai pot fi reparate, cu recipiente de aceeași capacitate și calitate similară.
6. Autospecialele folosite pentru colectarea deșeurilor reziduale și a biodeșeurilor vor fi spălate la exterior cel puțin lunar, astfel încât să fie curate la ieșirea pe traseu. Interiorul benei va fi spălat cel puțin lunar în perioada 01 octombrie – 30 martie și cel puțin o dată la două zile, în perioada 01 aprilie – 30 septembrie.
7. Operatorul va spăla și curăța toate recipientele din punctele de colectare utilizate pentru colectarea deșeurilor reziduale și a biodeșeurilor, cel puțin o dată pe trimestru, în sezonul cald.
8. Operatorul va spăla și curăța toate recipientele din punctele de colectare utilizate pentru colectarea deșeurilor reciclabile, cel puțin o dată pe an.

SECȚIUNEA a 5-a

Cerințe privind raportarea

Operatorul este liber să aleagă soluțiile hardware și software de realizare a sistemului informatic, ținând seama de cerințele minime privind raportarea și perioada de raportare.

* 1. Pentru rapoarte/înregistrări zilnice, operatorul va ține, în cadrul bazei de date, un jurnal zilnic al operațiunilor prestate. Jurnalul va conține cel puțin următoarele date:

1. traseul de colectare și codul fiecărei fracții/categorii de deșeuri care a fost colectată;
2. autospecialele cu care s-a efectuat transportul fracțiilor/categoriilor de deșeuri colectate;
3. utilizatorii cărora li s-au ridicat recipiente și volumul acestora;
4. cantitățile și categoriile de deșeuri colectate;
5. numărul de recipiente ridicate și volumul aferent fiecăruia;
6. instalația la care au fost transportate;
7. incidente și defecțiuni ale echipamentelor de colectare și transport deșeuri;
8. limitări și întreruperi neprogramate în prestarea serviciului;
9. registre ale lucrărilor de întreținere și reparații realizate la fiecare echipament;
10. petiții și notificări primite și răspunsurile formulate;
11. solicitările de modificare a volumului recipientului/lor și identificarea respectivului utilizator;
12. solicitările de modificare a volumului recipientului/lor și identificarea respectivului utilizator, care au fost implementate;
13. problemele apărute în raporturile cu alți operatori și modul de soluționare;
14. orice alte date înregistrate solicitate de delegatar.
15. Delegatarul își rezervă dreptul de a solicita periodic și furnizarea de rapoarte zilnice. Formatul standard al rapoartelor zilnice se va conveni între delegatar și operator înainte de data de începerii prestării activității.
16. Sistemul informațional trebuie să poată genera rapoarte lunare, trimestriale și anuale privind orice categorie de înregistrări.

Operatorul va raporta lunar delegatarului următoarele:

* + 1. cantitatea de deșeuri municipale colectate de pe raza fiecărei unități/subdiviziuni administrativ-teritoriale, defalcat pe surse utilizatori casnici și utilizatori non-casnici și pe categorii de deșeuri;
    2. cantitatea de deșeuri predată operatorilor care desfășoară activități de sortare și depozitare/tratare a deșeurilor, pe fiecare tip de deșeuri;
    3. situația tuturor utilizatorilor care au contract de prestări de servicii încheiat cu acesta, dacă este cazul;
    4. înregistrări ale activității zilnice de prestare a serviciului pentru fiecare traseu de colectare, dacă este cazul.

Operatorul va transmite delegatarului un raport trimestrial, cel târziu până la sfârșitul lunii următoare închiderii trimestrului, care va cuprinde performanța realizată în ceea ce privește îndeplinirea indicatorilor de performanță.

* 1. Operatorul va transmite delegatarului un raport anual, structurat în funcție de cerințele delegatarului, cel târziu până la sfârșitul lunii ianuarie a anului următor, care va cuprinde, fără a se limita la acestea, date referitoare la:

1. numărul total de personal angajat, numărul total al zilelor lucrate;
2. informații privind eficiența colectării: numărul de abateri de la frecvența de colectare, procentul de colectări care nu au fost realizate în termen de maximum 24 de ore de la ziua de colectare planificată
3. performanța realizată în ceea ce privește respectarea indicatorilor de performanță stabiliți pe o bază anuală, după caz.
   1. Raportul anual va cuprinde și următoarele dovezi privind:
4. plata a tuturor impozitelor și a taxelor;
5. controlul tehnic al vehiculelor și de încadrare în normele de control al emisiilor;
6. deținerea autorizațiilor/avizelor/asigurărilor care condiționează desfășurarea activității.

CAPITOLUL V

Operarea centrelor de colectare prin aport voluntar a deșeurilor de la persoanele fizice

Operatorul are obligația de a presta activitatea de operare a centrelor de colectare prin aport voluntar a deșeurilor de la persoanele fizice, în condițiile legii.

Operatorul va presta activitatea la următoarele centre de colectare prin aport voluntar:

1) centrul de colectare prin aport voluntar Adjud, pentru toate persoanele fizice din Mun. Adjud

2) centrul de colectare prin aport voluntar Mărășești, pentru toate persoanele fizice din orașul Mărășești

3) centrul de colectare prin aport voluntar, pentru toate persoanele fizice din orașul Panciu

La centrele de colectare prin aport voluntar vor fi preluate de la persoanele fizice, cu titlu gratuit, următoarele tipuri/categorii de deșeuri colectate separat: voluminoase, periculoase, DEEE.

Cantitățile anuale de deșeuri estimate a fi preluate de la persoanele fizice, în primul an de operare, la centrul de colectare prin aport voluntar Adjud sunt : 96.52 tone voluminoase, 32.58 tone periculoase și 80 tone altele (ex: textile, DEEE), pentru cel din Mărășești sunt: 62.36 tone voluminoase, 21.04 tone periculoase și 40 tone altele (ex: textile, DEEE), iar pentru cel din Panciu sunt: 38.14 tone voluminoase, 12.87 tone periculoase și 30 tone altele (ex: textile, DEEE).

* 1. Operatorul trebuie să asigure predarea și comercializarea deșeurilor valorificabile către operatorii economici autorizați să desfășoare activități de valorificare/reciclare, la prețurile de vânzare ale deșeurilor cu valoare de piață.
  2. Veniturile estimate a fi obținute de operator din vânzarea/valorificarea deșeurilor nu se includ în structura tarifului, în caz contrar oferta fiind considerată neconformă.
  3. VenituriPartea inferioară a formularuluile realizate de operator din vânzarea/valorificarea deșeurilor se vor raporta lunar delegatarului, se vor scădea din contravaloarea serviciilor prestate și se vor evidenția distinct pe factura emisă delegatarului.

Deșeurile nevalorificabile și, după caz, reziduurile rezultate din procesul de sortare/tratare vor fi transportate la depozitul de deșeuri Haret.

Operatorul are sarcina de a încheia un contract de prestări servicii cu un operator autorizat să desfășoare activități de eliminare, prin depozitare, a deșeurilor periculoase menajere.

* 1. Pentru fiecare centru de colectare prin aport voluntar se fundamentează/stabilește un tarif de operare, prin includerea în structura tarifului a cheltuielilor aferente activității, precum și a cheltuielilor cu alte activități de salubrizare desfășurate de operatori pe fluxul deșeurilor. Contravaloarea contribuției pentru economia circulară se evidențiază distinct, alături de tarif, pe factura emisă de operator către autoritatea administrației publice locale implicate.

Spațiile în care se prestează activitatea de colectare prin aport voluntar a deșeurilor trebuie să îndeplinească următoarele cerințe minime:

* + 1. să dispună de o platformă betonată cu o suprafață suficientă pentru primirea deșeurilor și pentru stocarea temporară, separată, a fiecărui tip de deșeu;
    2. să asigure accesul auto pentru predarea deșeurilor de către persoanele fizice;
    3. să fie prevăzute cu cântar/cântare pentru cântărirea fiecărui tip de deșeu;
    4. să fie dotate cu grupuri sanitare și vestiare conform normativelor în vigoare;
    5. să fie prevăzute cu sisteme de colectare a apelor uzate și pluviale și, dacă este cazul, a levigatului rezultat din procesul tehnologic de tratare a biodeșeurilor.

Componentele, caracteristicile tehnice principale, procesele tehnologice și parametrii de funcționare ai centrelor de colectare prin aport voluntar sunt prezentate în anexa nr. 9.

* 1. Operatorul trebuie să asigure echipamentele/utilajele/containerele necesare pentru prestarea activității prevăzute în lista de investiții în sarcina operatorului, de natura bunurilor de retur, conform cerințelor din anexa nr. 7.1*.*
  2. În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată a investițiilor realizate în bunuri de natura celor de retur, în conformitate cu prevederile art. 37 alin. (2) și (3) din Legea nr. 101/2006, republicată, cu modificările și completările ulterioare.

Operatorul are obligația să obțină, pe numele său, toate avizele/autorizațiile necesare prestării activității, conform prevederilor legale în vigoare.

* 1. Accesul persoanelor la centre se va realiza cel puțin pentru două 2 zile pe săptămână, dintre care una dintre zile va fi sâmbătă sau duminică.
  2. Accesul va fi permis numai persoanelor care domiciliază pe raza unității administrativ teritoriale aferentă locației centrului.

1. Operatorul va raporta lunar delegatarului următoarele:
   * 1. cantitatea de deșeuri municipale recepționate defalcat pe categorii de deșeuri;
     2. cantitatea de deșeuri predată operatorilor care desfășoară activități de sortare, valorificare și depozitare/tratare a deșeurilor, pe fiecare tip de deșeuri;
     3. utilizatorii care au încredințat deșeuri și cantitățile aferente fiecăruia;

CAPITOLUL XV

Dispoziții tranzitorii și finale

Autoritatea Națională de Reglementare pentru Serviciile Comunitare de Utilități Publice va monitoriza aplicarea prevederilor prezentului caiet de sarcini.

Anexele nr. 1 - 9 fac parte integrantă din prezentul Caiet de sarcini.